ระเบียบกรุงเทพมหานครระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสมพ.ศ. ๒๕๓๓ อาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๔แห่งข้อบัญญัติกรุงเทพมหานคร เรื่อง เงินสะสม พ.ศ. ๒๕๓๓ ผู้ว่าราชการกรุงเทพมหานครจึงกำหนดระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสมขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสม พ.ศ. ๒๕๓๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ หรือคำสั่งอื่นใดในส่วนที่ได้กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้คำว่า หน่วยงาน หมายความว่าหน่วยงานตามพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘และส่วนราชการตามประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองข้อ ๕ให้มีวงเงินขั้นต่ำของเงินสะสมไว้เป็นเงินคงคลังของกรุงเทพมหานครสำหรับสำรองไว้ใช้จ่ายในกรณีฉุกเฉิน เป็นจำนวนไม่น้อยกว่า หนึ่งพันล้านบาทข้อ ๖ การเสนอเรื่องขอยืมเงินสะสมให้พิจารณาดำเนินการตามลำดับดังต่อไปนี้ก่อน๖.๑ พิจารณาโอนเงินงบประมาณรายจ่ายประจำปีมาใช้จ่าย๖.๒ พิจารณาแผนงานหรือโครงการที่หมดความจำเป็นก็ให้ยกเลิกหรือพิจารณาลดเนื้องานลงตามความจำเป็น๖.๓ ถ้าไม่มีงบประมาณยอดใดที่จะนำมาใช้จ่ายหรือมีแต่ไม่พอให้เสนอขออนุมัติใช้เงินงบประมาณรายจ่ายงบกลางข้อ ๗[๒] ให้มีคณะกรรมการพิจารณาการขอยืมเงินสะสมประกอบด้วย ผู้อำนวยการสำนักการคลังหรือรองผู้อำนวยการสำนักการคลังที่ผู้อำนวยการสำนักการคลังมอบหมายเป็นประธานกรรมการ ผู้อำนวยการสำนักงบประมาณกรุงเทพมหานครหรือผู้แทนผู้อำนวยการสำนักงานกฎหมายและคดีหรือผู้แทนผู้อำนวยการสำนักงานเศรษฐกิจการคลังหรือผู้แทน ผู้อำนวยการกองตรวจจ่ายหรือผู้แทนเลขานุการสำนักการคลังหรือผู้แทน เป็นกรรมการ ผู้อำนวยการกองบัญชี เป็นกรรมการและเลขานุการกับให้คณะกรรมการพิจารณาการขอยืมเงินสะสมแต่งตั้งผู้ช่วยเลขานุการไม่เกิน ๒ คนคณะกรรมการพิจารณาขอยืมเงินสะสมมีหน้าที่พิจารณากลั่นกรองเสนอความเห็นต่อปลัดกรุงเทพมหานครเพื่อพิจารณาเสนอผู้ว่าราชการกรุงเทพมหานครสั่งการและมีอำนาจในการเรียกให้หน่วยงานชี้แจงข้อเท็จจริง ส่งเอกสารและหลักฐานตลอดจนสั่งผู้แทนหรือบุคคลในสังกัดมาชี้แจง หรือให้ถ้อยคำประกอบการพิจารณาข้อ ๘การขอยืมเงินสะสมให้เสนอเรื่องขอยืมเงินสะสมพร้อมเหตุผลสรุปการพิจารณาดำเนินการตามความในข้อ ๖เสนอต่อคณะกรรมการพิจารณาการขอยืมเงินสะสมไปยังสำนักการคลังข้อ ๙[๓] เมื่อผู้ว่าราชการกรุงเทพมหานครอนุมัติให้หน่วยงานยืมเงินสะสมแล้วให้ดำเนินการดังนี้๙.๑ ให้กองบัญชีสำนักการคลังแจ้งการอนุมัติพร้อมสำเนาบันทึกอนุมัติให้หน่วยงานทราบและให้หน่วยงานจัดทำใบยืมเงินสะสม หรือหนังสือการยืมเงินสะสมไปเป็นเงินทดรองราชการแล้วแต่กรณี ตามแบบแนบท้ายระเบียบนี้ส่งให้กองบัญชี สำนักการคลังภายใน ๗ วันนับแต่วันทราบการอนุมัติเพื่อนำเสนอผู้ว่าราชการกรุงเทพมหานครลงนามอนุมัติในใบยืมเงินสะสมหรือหนังสือการยืมเงินสะสมไปเป็นเงินทดรองราชการแล้วแต่กรณี๙.๒ เมื่อผู้ว่าราชการกรุงเทพมหานครลงนามอนุมัติในใบยืมหรือหนังสือการยืมเงินสะสมไปเป็นเงินทดรองราชการแล้วให้กองบัญชีสำนักการคลังส่งคู่ฉบับใบยืมเงินสะสมหรือหนังสือการยืมเงินสะสมดังกล่าวพร้อมด้วยสำเนาหลักฐานประกอบการพิจารณาอนุมัติและเรื่องเดิมคืนหน่วยงาน๙.๓ เมื่อหน่วยงานได้รับหลักฐานการอนุมัติจากกองบัญชีสำนักการคลังแล้วให้หน่วยงานสำเนาหลักฐานอนุมัติให้ยืมเงินสะสมส่งกองงานผู้ตรวจราชการกรุงเทพมหานครสำนักปลัดกรุงเทพมหานครเพื่อตรวจสอบและเร่งรัดการดำเนินการตามที่ได้รับอนุมัติให้ยืมเงินสะสมและส่งให้กองงบประมาณสำนักปลัดกรุงเทพมหานครเพื่อประกอบการตรวจสอบการขอตั้งงบประมาณชดใช้เงินยืมสะสมภายใน ๗ วันนับแต่วันทราบการอนุมัติตามข้อ ๙.๒๙.๔[๔]ให้หน่วยงานรายงานผลการใช้จ่ายเงินตามที่ได้รับอนุมัติให้ยืมเงินสะสมไปยังกองงานผู้ตรวจราชการกรุงเทพมหานครสำนักปลัดกรุงเทพมหานคร และกองบัญชี สำนักการคลัง ทุกๆ ๔ เดือน ภายใน ๑๕ วันนับแต่วันสิ้นระยะเวลาเงินประจำงวดของแต่ละงวด ตามแบบท้ายระเบียบนี้ข้อ ๑๐เมื่อได้รับอนุมัติให้ยืมเงินสะสมแล้วให้หน่วยงานรีบดำเนินการก่อหนี้ผูกพัน ภายในกำหนด ๑๘๐ วันนับแต่วันได้รับอนุมัติให้ยืมเงินสะสมในกรณีที่หน่วยงานที่ความจำเป็นต้องแก้ไขเปลี่ยนแปลงรายละเอียดให้ต่างไปจากที่ได้รับอนุมัติให้หน่วยงานรายงานเหตุผลและความจำเป็นเสนอขออนุมัติต่อผู้ว่าราชการกรุงเทพมหานครทั้งนี้ ให้ถือปฏิบัติตามข้อ ๘ โดยอนุโลมข้อ ๑๑ในกรณีที่หน่วยงานยังมิได้ก่อหนี้ผูกพันภายในกำหนดระยะเวลาตามข้อ ๑๐และยังมีความจำเป็นที่จะต้องดำเนินการตามที่ได้รับอนุมัติให้ยืมเงินสะสมให้หน่วยงานรายงานเหตุผลความจำเป็นและเหตุที่ทำให้การดำเนินการล่าช้าต่อผู้ว่าราชการกรุงเทพมหานครเพื่อพิจารณาสั่งการทั้งนี้ หน่วยงานจะต้องดำเนินการก่อนสิ้นกำหนดระยะเวลาตามข้อ ๑๐ ไม่น้อยกว่า ๓๐วัน ทั้งนี้ ให้ถือปฏิบัติตามข้อ ๘ โดยอนุโลมการขยายเวลาก่อหนี้ผูกพันให้ขยายออกไปได้อีกไม่เกิน๙๐ วันข้อ ๑๒[๕] เมื่อถึงกำหนดระยะเวลาขอตั้งงบประมาณรายจ่ายประจำปีให้หน่วยงานขอตั้งงบประมาณชดใช้เงินยืมสะสมในหมวดรายจ่ายอื่นให้ครบถ้วนโดยคิดเฉพาะรายการที่ได้ก่อหนี้ผูกพันแล้วก่อนวันที่๑ มกราคม ของปีที่ขอตั้งงบประมาณข้อ ๑๓ การพัสดุการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงินให้นำข้อบัญญัติหรือระเบียบที่กรุงเทพมหานครถือปฏิบัติมาใช้บังคับโดยอนุโลมข้อ ๑๔ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่กำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณี ๆ ไปข้อ ๑๕ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ รวมทั้งให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ด้วยประกาศ ณ วันที่ ๑๙ กรกฎาคม พ.ศ. ๒๕๓๓พลตรี จำลอง ศรีเมืองผู้ว่าราชการกรุงเทพมหานคร[เอกสารแนบท้าย]๑.แบบหนังสือการยืมเงินสะสมไปเป็นเงินทดรองราชการ๒. แบบใบยืมเงินสะสม๓. รายงานผลการดำเนินการใช้จ่ายเงินยืมเงินสะสม(ดูข้อมูลจากภาพกฎหมาย)ระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสม(ฉบับที่ ๒) พ.ศ. ๒๕๓๘[๖]ระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสม (ฉบับที่ ๓) พ.ศ. ๒๕๔๗[๗]ระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสม (ฉบับที่ ๔) พ.ศ. ๒๕๔๘[๘]วชิระ/จัดทำ๖มีนาคม ๒๕๕๐[๑] ราชกิจจานุเบกษา เล่ม ๑๐๗/ตอนที่๑๕๓/ฉบับพิเศษหน้า ๒๔/๒๔ สิงหาคม ๒๕๓๓[๒] ข้อ ๗ วรรคหนึ่ง แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสม (ฉบับที่ ๔) พ.ศ. ๒๕๔๘[๓] ข้อ ๙ แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสม(ฉบับที่ ๒) พ.ศ. ๒๕๓๘[๔] ข้อ ๙.๔ แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสม (ฉบับที่ ๓) พ.ศ. ๒๕๔๗[๕] ข้อ ๑๒ แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติเกี่ยวกับการยืมเงินสะสม(ฉบับที่ ๒) พ.ศ. ๒๕๓๘[๖]ราชกิจจานุเบกษา เล่ม ๑๑๓/ตอนที่ ๖ ง/หน้า ๑๓/๑๘ มกราคม ๒๕๓๙[๗]ราชกิจจานุเบกษาเล่ม ๑๒๑/ตอนพิเศษ ๙๔ ง/หน้า ๒๘/๒๗ สิงหาคม ๒๕๔๗[๘] ราชกิจจานุเบกษา เล่ม ๑๒๒/ตอนพิเศษ ๑๐๕ ง/หน้า๑๔/๒๖ กันยายน ๒๕๔๘